***Everybody*** ονομάζεται το ντεμπούτο σινγκλ της Αμερικανίδας τραγουδίστριας Μαντόνα, το οποίο κυκλοφόρησε στις 6 Οκτωβρίου 1982 μέσω της εταιρείας Sire Records. Το σινγκλ εμφανίζεται στο επώνυμο ντεμπούτο άλμπουμ της, *Madonna* (1983). Η Μαντόνα είχε ηχογραφήσει ένα ντέμο μαζί με τον Στίφεν Μπράι. Ζήτησε από τον ντι τζέι Μαρκ Κάμινς, που ήταν σ' ένα κλαμπ, να το παίξει. Εντυπωσιάστηκε από το τραγούδι και με την βοήθειά του κατάφερε να υπογράψει μια συμφωνία με την Sire Records για την κυκλοφορία δύο τραγουδιών. Ωστόσο, μετά την ολοκλήρωση των δύο τραγουδιών, ο διευθύνων σύμβουλος της Sire, Μάικλ Ρόζενμπλατ, δεν ενδιαφέρθηκε για το άλλο τραγούδι και αποφάσισε να κυκλοφορήσει μόνο το "Everybody".

Με την ενσωμάτωση RnB ρυθμών στο τραγούδι και χωρίς να συμπεριληφθεί η εικόνα της στο εξώφυλλο, έδωσε την εντύπωση στον κόσμο ότι η Μαντόνα ήταν μια μαύρη τραγουδίστρια, με αποτέλεσμα το σινγκλ να παίζεται σε ραδιοφωνικούς σταθμούς που ακούγονταν συνήθως μαύροι καλλιτέχνες μόνο. Αυτή η εντύπωση δεν κράτησε πολύ, καθώς η Μαντόνα αργότερα έπεισε τα στελέχη της Sire να τραβήξουν ένα μουσικό βίντεο για το σινγκλ. Το βίντεο ήταν χαμηλού προϋπολογισμού, σκηνοθετήθηκε από τον Εντ Στάινμπεργκ και δείχνει τη τραγουδίστρια και τους φίλους της σ' ένα κλαμπ να τραγουδούν και να χορεύουν. Το βίντεο βοήθησε στο να προωθηθεί περαιτέρω το τραγούδι αλλά και η Μαντόνα σαν καλλιτέχνης.

Από άποψη κριτικής, το "Everybody" δεν έλαβε καμία αναγνώριση και δεν κατάφερε να μπει στο Billboard Hot 100 τσαρτ. Εντούτοις, εμφανίστηκε στο Dance Club Songs τσαρτ. Το τραγούδι βοήθησε την Μαντόνα να κάνει την πρώτη της εμφάνιση σ' ένα περιοδικό χορού. Το έχει εκτελέσει ζωντανά αρκετές φορές, πρώτα στη περιοδεία της The Virgin Tour, στη συνέχεια ως το τελευταίο τραγούδι στη The Girlie Show περιοδεία, αργότερα στην The MDNA Tour και πιο πρόσφατα στην Rebel Heart Tour. Επίσης, το τραγούδησε στη εμφάνισή της στην Coachella to 2006. Το τραγούδι συμπεριλήφθηκε στο remix άλμπουμ της, *You Can Dance* (1987), και στο compilation άλμπουμ, *Celebration* (2009).

Ιστορικό και ηχογράφηση
-----------------------

Το 1982, η 23χρονη Μαντόνα ζούσε στη Νέα Υόρκη και προσπαθούσε να ξεκινήσει τη μουσική της καριέρα. Την ενθάρρυνε ο φίλος της από το Ντιτρόιτ, ο Στίφεν Μπράι, ο οποίος έγινε ντράμερ της μπάντας της Μαντόνα, The Breakfast Club, που έπαιζε συνήθως hard-rock μουσική. Μετά από λίγο, όμως, εγκατέλειψαν τη hard-rock και υπέγραψαν συμβόλαιο με μια εταιρεία μουσικής, τη Gotham Records, με σχέδιο να ακολουθήσουν μια νέα μουσική κατεύθυνση. Αποφάσισαν να ακολουθήσουν τη φανκ, αλλά η εταιρεία δεν ήταν ευχαριστημένη από τις ικανότητες τους και τους απέρριψαν. Η Μαντόνα με τον Μπράι εγκατέλειψαν τη μπάντα. Εν τω μεταξύ, η Μαντόνα είχε γράψει και αναπτύξει μερικά τραγούδια μόνη της. Κουβαλούσε κασέτες τριών τραγουδιών, ονομαστικά τα "Everybody", "Ain't No Big Deal" και "Burning Up". Εκείνη την εποχή, σύχναζε στο νυχτερινό κλαμπ *Danceteria* στη Νέα Υόρκη. Εκεί η Μαντόνα έπεισε τον ντι τζέι Μαρκ Κάμινς να παίξει το "Everybody" για το πλήθος, όπου έλαβε θετική αντίδραση. Ο Κάμινς προσφέρθηκε να της κλείσει μια συμφωνία με μια εταιρεία, με την προϋπόθεση ότι θα παραγάγει το σινγκλ. Παρουσίασε τη Μαντόνα στο αφεντικό του, Κρις Μπλάκγουελ, ο οποίος ήταν ιδιοκτήτης της Island Records, αλλά την απέρριψε. Η τραγουδίστρια πήγε τελικά στην Sire Records το 1982. Ο Μάικλ Ρόζενμπλατ, ο οποίος εργαζόταν στο τμήμα καλλιτεχνών και ρεπερτορίου της Sire, σχολίασε ότι:

> «Η Μαντόνα θα κάνει τα πάντα για να γίνει σταρ, και είναι ακριβώς αυτό που ψάχνω σ' έναν καλλιτέχνη, ολική συνεργασία... Ήξερα ότι είχα έναν άνθρωπο "καυτό" και συνεργάσιμο, γι' αυτό σχεδίαζα να χτίσω την καριέρα της με σινγκλς αντί να κυκλοφορήσει αμέσως ένα άλμπουμ με το ρίσκο της καταστροφής».
> 
> 

Ο Ρόζενμπλατ πρόσφερε στην Μαντόνα πέντε χιλιάδες δολάρια εκ των προτέρων, συν χίλια δολάρια για κάθε τραγούδι που έγραψε. Τελικά υπόγραψε συμφωνία για δύο 12" σινγκλς με τον Σέιμουρ Στέιν, ο οποίος είχε εντυπωσιαστεί από τον τρόπο που τραγουδούσε όταν άκουσε το "Everybody" στο νοσοκομείο που βρισκόταν. Η 12" έκδοση του τραγουδιού δημιουργήθηκε από τον Μαρκ Κάμινς στο Blank Tapes Studio στη Νέα Υόρκη. Ο Κάμινς ήταν ρομαντικά εμπλεκόμενος με τη τραγουδίστρια εκείνη την εποχή. Πήρε το ηνία της παραγωγής από τον Στίφεν Μπάι. Η νέα ηχογράφηση διαρκούσε 5:56. Έπρεπε να καταγράψουν το κομμάτι με δικά τους έξοδα. Ο Άρθουρ Μπέικερ, φίλος του Κάμινς, τον καθοδήγησε μέσα από το ρόλο του παραγωγού, και του σύστησε τον Φρεντ Ζαρ, o οποίος έπαιξε πληκτρολόγιο στο τραγούδι. Λόγω του περιορισμένου προϋπολογισμού, η ηχογράφηση ήταν δύσκολη υπόθεση, καθώς η Μαντόνα δεν κατάλαβε την κατεύθυνση του Καμίνς και ο ίδιος ο Καμίνς αντιμετώπισε προβλήματα με την κατεύθυνση. Γι' αυτό και η a-side με το "Ain't No Big Deal" δεν έγινε τόσο επιτυχημένη όσο όλοι περίμεναν. Ο Ρόζενμπλατ ήθελε να κυκλοφορήσει το "Everybody" με το "Ain't No Big Deal" από την άλλη πλευρά, αλλά αργότερα άλλαξε το μυαλό του και έβαλε το "Everybody" και στις δύο πλευρές του βινυλίου, μετά από ακρόαση της εγγεγραμμένης έκδοσης του "Ain't No Big Deal".

Κυκλοφορία και σύνθεση
----------------------

|  |  |
| --- | --- |
|  | 
Madonna "Everybody"

Η Μαντόνα τραγουδάει το ρεφρέν του "Everybody" με την RnB επιρροή να ακούγεται στο παρασκήνιο

---

 |
| *Έχετε προβλήματα με αυτό το αρχείο; Δείτε βοήθεια πολυμέσων.* |

Το "Everybody" κυκλοφόρησε εμπορικά ως το πρώτο σινγκλ της Μαντόνα στις 6 Οκτωβρίου 1982, συνοδευόμενο μ' ένα εξώφυλλο που σχεδίασε ο Lou Beach, όπου απεικονίζει δρόμους της Νέας Υόρκης σε χιπ-χοπ στιλ. Λόγω της διφορούμενης φύσης του εξωφύλλου και του RnB ρυθμού του τραγουδιού, η Μαντόνα θεωρήθηκε ευρέως ως μια μαύρη καλλιτέχνης. Σύμφωνα με τον Matthew Lindsay, ήταν ειρωνικό ότι το εξώφυλλο δεν απεικόνιζε τη Μαντόνα στο εξώφυλλο, καθώς αργότερα θα γινόταν «το πρόσωπο των 1980's».

Καταγράφηκε στα Sigma Sound Studios στη Νέα Υόρκη. Το κομμάτι ξεκινάει με έντονη synthesized και ομιλούμενη εισαγωγή, και τη Μαντόνα να παίρνει δυνατές εισπνοές. Η Μαντόνα χρησιμοποίησε την bubblegum ποπ φωνή της στο τραγούδι, ενώ σε ορισμένα σημεία ήταν doubletracked. Είναι γραμμένο στο κλειδί A minor, με τη μελωδία του τραγουδιού να αρχίζει σε G και να ανυψώνεται στο δεύτερο βαθμό της κλίμακας στη συλλαβή "bo" του "everybody", επισημαίνοντας έτσι το ρεφρέν που ακολουθεί τη συγχορδία G–A–B–A. Το τραγούδι ενσωματώνει RnB beats. Η Sire Records προώθησε την soulful φύση του τραγουδιού στο μαύρο κοινό, και η Μαντόνα προωθήθηκε ως Αφροαμερικανίδα τραγουδίστρια, τοποθετώντας έτσι το σινγκλ σε ραδιοφωνικούς σταθμούς που θα μπορούσαν να το κάνουν να μπει σε κάποια τσαρτ. Στη Νέα Υόρκη το τραγούδι παιζόταν στο σταθμό 92 KTU που είχε Aφροαμερικανικό κοινό. Το εξώφυλλο χωρίς τη εικόνα της τραγουδίστριας διαιώνιζε περαιτέρω την ιδέα ότι ήταν Αφροαμερικανίδα.

Υποδοχή
-------

### Κριτικές

Ο συγγραφέας Rikky Rooksby, στο βιβλίο του *The Complete Guide to the Music of Madonna*, σημείωσε ότι το τραγούδι έκλεισε το άλμπουμ με μια ελαττωμένη νότα. Χαρακτήρισε τη μουσική τεχνητή, επαναλαμβανόμενη και χωρίς έμπνευση. Ο Don Shewey από το Rolling Stone σχολίασε ότι «με την πρώτη, δεν ακούγεται κάτι ιδιαίτερο. Θέλεις λίγο χρόνο να συνηθίσεις τη φωνή της. Τότε παρατηρείς το ένα μοναδικό χαρακτηριστικό, ένα κοριτσίστικο λόξιγκα που η τραγουδίστρια χρησιμοποιεί ξανά και ξανά μέχρι να γίνει ενοχλητικό. Τελικά σε συνεπαίρνει και αρχίζεις να απολαμβάνεις τη φωνή της». Ο συγγραφέας J. Randy Taraborrelli στη βιογραφία του για τη Μαντόνα σχολίασε ότι το τραγούδι ήταν μια ρυθμική πρόσκληση για πάρτι.

Ο συγγραφέας Santiago Fouz-Hernández στο βιβλίο του *Madonna's Drowned Worlds*, επαίνεσε το ρεφρέν του τραγουδιού, λέγοντας ότι το "Everybody" και το "Music", είναι τα δύο σινγκλς της Μαντόνα που καθορίζουν τα καλλιτεχνικά της πιστεύω -ότι η μουσική έχει τη δύναμη να ξεπεράσει διαιρέσεις σε φυλές, φύλα και σεξουαλικότητες. Ο Matthew Lindsay του σάιτ The Quietus, το αποκάλεσε «θεαματικό» και «δύσκολο να του αντισταθείς». Πρόσθεσε ότι με «τη λαχανιασμένη πρόσκληση της για χορό, το ντεμπούτο σινγκλ της Μαντόνα ήταν ένα πρότυπο που θα ξανακοιταζόταν καθ' όλη τη διάρκεια της καριέρας της». Το 2012 ο Louis Virtel από το Backlot, τοποθέτησε το "Everybody" στο νούμερο δύο στη λίστα με τα 100 καλύτερα τραγούδια της Μαντόνα, σχολιάζοντας ότι το τραγούδι είναι ένα παράδειγμα των αναμφισβήτητων ταλέντων της τραγουδίστριας. Συνέχισε, λέγοντας ότι μέσω του τραγουδιού η Μαντόνα δείχνει ότι είναι «ένας αρχηγός, ο Μπαρίσνικοφ της ποπ αναίδειας, και μια δικαιωματική βασίλισσα της ντίσκο».

### Αναγνώριση και βραβεία

| Χρονιά | Οργάνωση | Λίστα | Θέση | Παρ. |
| --- | --- | --- | --- | --- |
| 2006 | *Slant Magazine* | 100 Greatest Dance Songs | 18 |  |
| 2020 | *Slant Magazine* | All 82 Madonna Singles Ranked | 42 |  |
|

### Εμπορική απόδοση

Η 12" έκδοση του "Everybody" απέτυχε να μπει στο Billboard Hot 100 τσαρτ της Αμερικής. Έφτασε μέχρι το 107 στο Billboard Bubbling Under Hot 100 τσαρτ τον Ιανουάριο του 1983. Ωστόσο, είχε επιτυχία στα χορευτικά τσαρτ, και ήταν το πρώτο σινγκλ της Μαντόνα που μπήκε στο Billboard Hot Dance/Club Play τσαρτ, φτάνοντας το νούμερο τρία. Ένας από τους πρώτους ραδιοφωνικούς σταθμούς που αγκάλιασε το τραγούδι ήταν ο WKTU, όπου το ανέφερε ως το νέο "Playlist Top Add On" στις 11 Δεκεμβρίου 1982. Από την κυκλοφορία του μέχρι σήμερα έχει πουλήσει περίπου 250,000 αντίτυπα. Το σινγκλ βοήθησε τη Μαντόνα να αποκτήσει την πρώτη της φωτογραφία σε περιοδικό. Στο τεύχος Δεκεμβρίου 1982 του *Dance Music Report* περιοδικού, η Μαντόνα και η μπάντα Jekyll and Hyde ήταν υποψήφιοι για βραβείο σε μια δημοσκόπηση αναγνωστών, στην κατηγορία πωλήσεων. Ήταν η φωτογραφία της Μαντόνα που χρησιμοποίησαν στη σελίδα. Η μάνατζερ της Μαντόνα είχε προετοιμάσει τον φωτογράφο, Peter Cunningham, λέγοντας ότι «πρόκειται για την επόμενη Μέριλιν Μονρόε. Εκείνος γέλασε, δεν ήξερε».

Μέχρι τον Απρίλιο του 2020 έχει συγκεντρώσει 4,3 εκατομμύρια προβολές στο YouTube και 5,6 εκατομμύρια streams στο Spotify.

Μουσικό βίντεο
--------------

Το βίντεο βοήθησε να ξεκαθαριστεί η ιδέα ότι ήταν Αφροαμερικανίδα.
Σχετικά με τη σημασία της μαγνητοσκόπησης ενός μουσικού βίντεο για το τραγούδι, η Μαντόνα σχολίασε: «Αν δεν έχω ένα βίντεο, δεν νομίζω ότι όλα τα παιδιά στα Midwest θα ξέρουν για μένα. Παίρνει τη θέση της περιοδείας. Όλοι τα βλέπουν παντού. Αυτό θα βοηθήσει πολύ στο να επιτύχει το άλμπουμ μου». Προσκάλεσε τα στελέχη της Sire Records, συμπεριλαμβανομένων των Στάιν και Ρόζενμπλατ, στο νυχτερινό κέντρο διασκέδασης Danceteria της Νέας Υόρκης. Εκτέλεσε το "Everybody" στη πίστα χορού, φορώντας ένα λευκό καπέλο και φούντες. Τη νύχτα της παράστασης, ο φίλος της Μαντόνα, Haoui Montaug, την παρουσίασε σε κοινό 300 ατόμων. Η παράσταση αποτελούνταν από την Μαντόνα και τους χορευτές της να εκτελούν μια χορογραφία, η οποία αργότερα χαρακτηρίστηκε ως «ντίσκο πράξη από αβάν-γκαρντ χορευτές» και το κοινό την επευφήμησε. Αφού είδαν την παράσταση, τα στελέχη της Sire συνειδητοποίησαν επίσης ότι η Μαντόνα ήταν οπτικά εντυπωσιακή. Διέταξαν την εγγραφή ενός βίντεο που θα σταλθεί σε κλαμπς της χώρας.

Ο Ρόζενμπλατ επικοινώνησε με τον Εντ Στάινμπεργκ και τον ρώτησε αν έχει λίγες ώρες να κάνει ένα μουσικό βίντεο για το "Everybody" με τη Μαντόνα στη σκηνή του Danceteria. Η ιδέα ήταν να παίξουν το βίντεο ως προώθηση στις Ηνωμένες Πολιτείες ώστε οι άνθρωποι να πάρουν μια γεύση για το πως είναι η Μαντόνα. Ο Ρόζενμπλατ πρόσφερε χίλια δολάρια για την παραγωγή του βίντεο, όταν καλλιτέχνες όπως οι Duran Duran και Μάικλ Τζάκσον ξόδευαν εξαψήφια ποσά στα βίντεο τους εκείνη την εποχή. Τελικά συμφώνησαν στα 1,500 δολάρια. Ο Εντ πρότεινε το χαμηλού προϋπολογισμού βίντεο να γυριστεί στο Paradise Garage, μια γκέι ντίσκο στο κέντρο της πόλης, αντί να γυρίσουν μια ζωντανή εκτέλεση. Η φίλης της Μαντόνα, Ντέμπι Μαζάρ, έκανε το μακιγιάζ και εντάχθηκε στους χορευτές της, κάνοντας εμφανίσεις σε ορισμένα μουσικά βίντεο της Μαντόνα στο μέλλον. Η Μαζάρ έφερε μερικούς φίλους της στη ντίσκο ως κοινό για το βίντεο, ένας από αυτούς ήταν ο Αφροαμερικανός γκράφιτι καλλιτέχνης, Michael Stewart. Ο Stewart έγινε γνωστός ένα χρόνο αργότερα, μετά το ξαφνικό θάνατο του, ο οποίος λέγεται ότι έγινε από λευκούς αστυνομικούς. Ο Ρόζενμπλατ είχε εντυπωσιαστεί από τον επαγγελματισμό της Μαντόνα στο σετ. Το βίντεο βοήθησε το τραγούδι να επεκτείνει την επιτυχία του σε όλη τη χώρα, και όχι μόνο στη Νέα Υόρκη.

### Σύνοψη

Το βίντεο ξεκινά με τη Μαντόνα και τους δύο χορευτές της να χορεύουν ενώ φώτα αναβοσβήνουν στο παρασκήνιο. Στη συνέχεια δείχνει κοντινά πλάνα τις Μαντόνα να χορεύει και να φοράει ένα παλτό με χειροποίητα κοσμήματα. Ο συγγραφέας Douglas Kellner στο βιβλίο του *Media Culture: Cultural Studies, Identity, and Politics Between the Modern and the Postmodern*, σημείωσε ότι από το πρώτο κιόλας μουσικό βίντεο της, η Μαντόνα χρησιμοποιούσε μόδα, σεξουαλικότητα και αυθεντική εικόνα για να παρουσιαστεί σαν μια ελκυστική σεξουαλική φιγούρα αλλά και σαν παραβάτης των καθιερωμένων κανόνων. Η μπάντα Fab Five Freddy θυμάται ότι με το βίντεο η Μαντόνα «προσελκύει ανθρώπους του "δρόμου", συνειδητοποιημένους». Ο José Casesmeiro Osorio, από το περιοδικό Shangay Express, τόνισε ότι το βίντεο έδειχνε «την πρώτη εκδοχή της Μαντόνα, η οποία κάνει μικρά, φτωχά χορευτικά με μια απλή σκηνοθεσία, και απέχει πολύ από τη σκανδαλώδη Μαντόνα».

Ζωντανές εμφανίσεις
-------------------

Για να προωθήσει το "Everybody", η Μαντόνα έκανε μια εμφάνιση με τους χορευτές της στο καμπαρέ *No Entiendes,* στις 16 Δεκεμβρίου 1982*.* Επίσης, εκτέλεσε το σινγκλ σε διάφορες τηλεοπτικές εκπομπές όπως τις Dancin 'on Air και Di Gei Musica, καθώς και στα κλαμπ Studio 54, The Roxy, Paradise Garage, Uncle Sam's, Roseland Ballroom στοΜανχάταν και Koko στο Λονδίνο.

Η Μαντόνα τραγουδάει ένα ποτ πουρί των "Everybody", "Dress You Up", "Into the Groove" και "Lucky Star", στην Rebel Heart Tour περιοδεία, 2015.
Στην περιοδεία The Virgin Tour, το 1985, η Μαντόνα φορούσε ένα μωβ see-through κοντό μπλουζάκι που αποκάλυπτε το μαύρο σουτιέν της, μωβ φούστα, δαντελένιο κολάν και γάντια, και ένα τζάκετ με έντονα σχέδια. Επίσης φόραγε σταυρούς στα μαλλιά της, στα αυτιά της και στο λαιμό της. Αφού τελείωσε η εκτέλεση του "Into the Groove", η τραγουδίστρια πήρε το μικρόφωνο και χόρευε γύρω στη σκηνή τραγουδώντας το "Everybody". Η εμφάνιση συμπεριλήφθηκε στο βίντεο που κυκλοφόρησε, με τίτλο, *Madonna Live: The Virgin Tour*. Χρησιμοποίησε ένα δείγμα του σινγκλ, συγκεκριμένα τον στίχο "dance and sing, get up and do your thing", στην αρχή στης περιοδείας της Blond Ambition World Tour (1990).

Στη The Girlie Show περιοδεία (1993), το "Everybody" ήταν το τελευταίο τραγούδι του σόου. Η Μαντόνα φόραγε τζιν σορτσάκι και ένα απλό κίτρινο/πράσινο μπλουζάκι, το οποίο μετά τράβαγε για να φανεί ένα μαύρο σουτιέν. Η εμφάνιση ξεκινούσε μετά το "Justify My Love". Η αρχή περιελάμβανε το ρεφρέν από το "Everyone Is a Star" των Sly & The Family Stone. Στη συνέχεια της παράστασης, ακούγονται μουσικά αποσπάσματα από τα "Dance to the Music", "After the Dance" και "It Takes Two". Ο Jon Pareles από τους The New York Times σχολίασε: «το φινάλε του σόου είναι απολύτως εκπληκτικό, με το θίασο σε τζιν και άσπρες μπλούζες να σε προσκαλούν να χορέψεις στο "Everybody". Είναι ένα διασκεδαστικό σόου και όχι πρόκληση».

Η Μαντόνα έπαιξε το τραγούδι κατά τη διάρκεια της παράστασης στην Coachella, ενώ προωθούσε το δέκατο στούντιο άλμπουμ της *Confessions on a Dance Floor* (2005). Φορούσε ένα μωβ κορμάκι και ψηλές μαύρες μπότες. Επίσης, παίχτηκε στο Koko Club στο Λονδίνο, όπου η τραγουδίστρια φορούσε μωβ τζάκετ, βελούδινο παντελόνι και μαύρες ψηλές μπότες.

Στις 6 Οκτωβρίου 2012, η Μαντόνα τραγούδησε το "Everybody" στην The MDNA Tour περιοδεία στο Σαν Χοσέ για να γιορτάσει την 30ή επέτειο του σινγκλ. Είπε, «σήμερα είναι μια πολύ ξεχωριστή μέρα για μένα. Είναι η 30ή επέτειος της κυκλοφορίας του πρώτου μου σινγκλ. Θυμάμαι αυτό το μοναδικό συναίσθημα που είχα όταν το άκουσα για πρώτη φορά στο ράδιο». Ο Aidin Vaziri από το San Francisco Chronicle σχολίασε ότι «τρεις δεκαετίες μετά, η απλοϊκή synth-pop και RnB μελωδία παραμένει καταπληκτική. Ήταν μια στιγμή απρόσμενη που κατέληξε το highlight της βραδιάς».

Το 2015, το τραγούδι είχε επιλεχθεί στη λίστα τραγουδιών για τα πρώτα σόου της Rebel Heart Tour περιοδείας, εκτελέστηκε σ' ένα ποτ πουρί σε φλαμένκο στιλ μαζί με τα "Dress You Up", "Into the Groove" και "Lucky Star". Η τραγουδίστρια φόραγε ένα φόρεμα με τσιγγάνικες επιρροές, σχεδιασμένο από τον Alessandro Michele από τον οίκο Gucci.

Track listing
-------------

|  |  |
| --- | --- |
| * **US 12" single**
1. "Everybody" – 5:56
2. "Everybody" (Dub Version) – 9:23
* **US 7" Vinyl single**
1. "Everybody" (7" Edit) – 3:58
2. "Everybody" (Instrumental Version) – 4:13
* **UK 12" single**
1. "Everybody" (Remix) – 6:16
2. "Everybody" (Dub Version) – 5:59
* **UK 7" single**
1. "Everybody" (Remix Edit)– 3:20
2. "Everybody" (Dub Version) – 4:40
 | * **Germany 5" CD single**
1. "Everybody (Album Version)" – 4:55
2. "Everybody (Dub Version)" – 8:58
* **France / Italy 12" Maxi Single**
1. "Everybody" – 5:56
2. "Everybody" (Instrumental) – 9:23
* **Germany / UK CD Maxi Single**
1. "Everybody" – 4:55
2. "Everybody" (Dub Version) – 8:58
 |

Συντελεστές και προσωπικό
-------------------------

Οι συντελεστές προσαρμόζονται από τις σημειώσεις του 7" σινγκλ.

|  |  |
| --- | --- |
| * Μαντόνα – φωνητικά, στιχουργός
* Mark Kamins – παραγωγός
* Butch Jones – συνθεσάιζερ, ηχολήπτης
* Reggie Lucas – κιθάρα, προγραμματισμό τυμπάνων
* Fred Zarr – συνθεσάιζερ, ηλεκτρικό και ακουστικό πληκτρολόγιο
* Dean Gant – ηλεκτρικό και ακουστικό πιάνο
* Bobby Malach – τενόρο σαξόφωνο
 | * Ed Walsh – συνθεσάιζερ
* Gwen Guthrie – πίσω φωνητικά
* Brenda White – πίσω φωνητικά
* Chrissy Faith – πίσω φωνητικά
* Christine Sauers – καλλιτεχνική διεύθυνση, σχέδιο
* Lou Beach – εξώφυλλο
 |

Τσαρτ
-----

| Τσαρτ (1982) | Θέση |
| --- | --- |
| ΗΠΑ (Bubbling Under Hot 100) | 7 |
| ΗΠΑ (Dance Club Songs) | 3 |

| Τσαρτ (2022) | Θέση |
| --- | --- |
| Κροατία (HDU) | 4 |
| Ουγγαρία (Single Top 40) | 2 |
| Ηνωμένο Βασίλειο (Physical Singles OCC)  | 5 |
| Ηνωμένο Βασίλειο (Singles Sales OCC) | 22 |
| Ηνωμένο Βασίλειο (Vinyl Singles OCC) | 2 |

Παραπομπές
----------

1. 1 2 3 4  Rooksby 2004, σελ. 4
2. 1 2  Cross 2007, σελ. 27
3. 1 2  Rooksby 2004, σελ. 5
4. 1 2 3 4 5  Cross 2007, σελ. 25
5. ↑  Morton 2002, σελ. 143
6. ↑  Morton 2002, σελ. 145
7. 1 2 3  Morton 2002, σελ. 146
8. ↑  «Madonna.com > Discography > Everybody». Madonna.com. Αρχειοθετήθηκε από το πρωτότυπο στις 4 Σεπτεμβρίου 2012. Ανακτήθηκε στις 15 Απριλίου 2014.
9. 1 2 3 4  Lindsay, Matthew (13 Ιουνίου 2013). «Lucky Star: Madonna's Debut Album, 30 Years On». *The Quietus*. Αρχειοθετήθηκε από το πρωτότυπο στις 23 Σεπτεμβρίου 2022. Ανακτήθηκε στις 8 Απριλίου 2020.
10. ↑  Madonna (1983). *Madonna* (LP, Vinyl, CD). Sire Records. 9 23867-1.
11. 1 2  Rooksby 2004, σελ. 14
12. 1 2  Fouz-Hernández & Jarman-Ivens 2004, σελ. 66
13. 1 2 3  Cross 2007, σελ. 26
14. ↑  Shewey, Don (23 Σεπτεμβρίου 1983). «Madonna: Madonna: Album review». *Rolling Stone*. Αρχειοθετήθηκε από το πρωτότυπο στις 3 Νοεμβρίου 2012. Ανακτήθηκε στις 8 Απριλίου 2020.
15. ↑  Taraborrelli 2002, σελ. 77
16. ↑  Virtel, Louis (3 Φεβρουαρίου 2012). «The 100 Greatest Madonna Songs». The Backlot. Αρχειοθετήθηκε από το πρωτότυπο στις 21 Ιουνίου 2013. Ανακτήθηκε στις 8 Απριλίου 2020.
17. ↑  Staff (30 Ιανουαρίου 2006). «The 100 Greatest Dance Songs of All Time» (στα Αγγλικά). Ανακτήθηκε στις 9 Απριλίου 2020.
18. ↑  Staff (14 Απριλίου 2020). «All 82 Madonna Singles Ranked» (στα Αγγλικά). Ανακτήθηκε στις 15 Απριλίου 2020.
19. ↑  «Madonna: Induction year: 2008». Rock and Roll Hall of Fame. 2 Ιουλίου 2008. Ανακτήθηκε στις 8 Απριλίου 2020.
20. ↑  «Bubbling Under the Hot 100» (PDF). *Billboard*. σελ. 74. Ανακτήθηκε στις 8 Απριλίου 2020. [*νεκρός σύνδεσμος*]
21. ↑  Letkemann, Jessica (10 Μαρτίου 2008). «Rock And Roll Hall Of Fame, Class Of 2008». *Billboard*.. Ανακτήθηκε στις 8 Απριλίου 2020.
22. ↑  Caulfield, Keith (July 27, 2013). «'Madonna' Turns 30: A Look Back at the Queen of Pop's Debut Album». *Billboard*.. Ανακτήθηκε στις July 27, 2013.
23. ↑  Morton 2002, σελ. 151
24. ↑  Administrator (19 Αυγούστου 2018). «ETI lists Madonna's 20 Most Essential Magazine Covers». *ETInside* (στα Αγγλικά). Αρχειοθετήθηκε από το πρωτότυπο στις 27 Μαΐου 2019. Ανακτήθηκε στις 8 Απριλίου 2020.
25. ↑  Rooksby 2004, σελ. 8
26. ↑  Morton 2002, σελ. 149
27. 1 2 3  Morton 2002, σελ. 150
28. ↑  Cross 2007, σελ. 29
29. ↑  Morton 2002, σελ. 332
30. ↑  «Police Officers Charged in Death of Graffiti Artist Michael Stewart | Dengrove». *archives.law.virginia.edu*. Ανακτήθηκε στις 8 Απριλίου 2020.
31. 1 2  Morton 2002, σελ. 151
32. ↑  Kellner 1995, σελ. 271
33. ↑  «35 años de 'Madonna'». *Shangay* (στα Ισπανικά). 27 Ιουλίου 2018. Ανακτήθηκε στις 8 Απριλίου 2020.
34. ↑  Clerk 2002, σελ. 85
35. ↑  Madonna (1985). *Madonna Live: The Virgin Tour* (VHS). Warner Home Video.
36. ↑  Madonna (1990). *Blond Ambition World Tour Live* (VHS). Warner Home Video.
37. ↑  Tyler, Stephanie (19 Μαΐου 1990). «A Material Girl Bids To Become A Golden Legend». *San Jose Mercury News*.. Ανακτήθηκε στις 9 Απριλίου 2020.
38. ↑  Clerk 2002, σελ. 243
39. ↑  Madonna (1993). *The Girlie Show: Live Down Under* (VHS). Warner Home Video.
40. ↑  Pareles, Jon (16 Οκτωβρίου 1993). «From Madonna A New Palatibility, But Still Spicy Show». *The New York Times*.. Ανακτήθηκε στις 9 Απριλίου 2020.
41. ↑  Hiatt, Brian; Orloff, Brian (1 Μάιου 2006). «Madonna, Franz Ferdinand Heat Up Coachella». *Rolling Stone*. Αρχειοθετήθηκε από το πρωτότυπο στις 2013-02-03.. Ανακτήθηκε στις 9 Απριλίου 2020.
42. ↑  Vourn, Coraline (6 Νοεμβρίου 2005). «Madonna mini-show wows London». CNN.. Ανακτήθηκε στις 9 Απριλίου 2020.
43. ↑  (Αγγλικά) *Slant Magazine* 100 Greatest Dance Songs. Accesat pe 7 aprilie 2010
44. ↑  Warner, Sam (10 Σεπτεμβρίου 2015). «Madonna kicks off her Rebel Heart Tour with a hit-packed set: See the first photos». Digital Spy. Αρχειοθετήθηκε από το πρωτότυπο στις 2015-09-12.. Ανακτήθηκε στις 9 Απριλίου 2020.
45. ↑  Maza, Erik (8 Σεπτεμβρίου 2015). «First Look: Madonna's 'Rebel Heart' Tour Designer Costume Sketches». *Women's Wear Daily*.. Ανακτήθηκε στις 9 Απριλίου 2020.
46. 1 2  Madonna (1982). *Everybody* (US 12-inch Single liner notes). Sire Records. 929899-0.
47. ↑  Madonna (1982). *Everybody* (US 7-inch Vinyl Single liner notes). Sire Records. 7-29841.
48. ↑  Madonna (1982). *Everybody* (UK 12-inch Single liner notes). Sire Records. W9899T.
49. ↑  Madonna (1982). *Everybody* (UK 7-inch Single liner notes). Sire Records. W9899.
50. ↑  Madonna (1982). *Everybody* (German 5-inch CD Single liner notes). Sire Records. 759929899-2.
51. ↑  Madonna (1982). *Everybody* (French 12-inch Maxi Single liner notes). Sire Records. 9298990.
52. ↑  Madonna (1982). *Everybody* (Italian 12-inch Maxi Single liner notes). Sire Records. SRE1017.
53. ↑  Madonna (1983). *Madonna* (LP, Vinyl, CD). Sire Records. 9 23867-1.
54. ↑  Madonna (1982). *Everybody* (Liner notes). Sire Records. 0-29899.
55. ↑  Taraborrelli 2002, σελ. 77
56. ↑  «Madonna Chart History (Dance Club Songs)"». *Billboard*. Ανακτήθηκε στις 7 Απριλίου 2020.
57. ↑  «Lista prodaje 48. tjedan 2022. (21.11.2022. – 27.11.2022.)». *Top Lista* (στα Κροατικά). 6 Δεκεμβρίου 2022. Ανακτήθηκε στις 1 Φεβρουαρίου 2023.
58. ↑  «Single Top 40 slágerlista - Hivatalos magyar slágerlisták». *slagerlistak.hu*. Ανακτήθηκε στις 1 Φεβρουαρίου 2023.
59. ↑  «Official Physical Singles Chart Top 100 | Official Charts Company». *www.officialcharts.com* (στα Αγγλικά). Ανακτήθηκε στις 1 Φεβρουαρίου 2023.
60. ↑  «Official Singles Sales Chart Top 100 | Official Charts Company». *www.officialcharts.com* (στα Αγγλικά). Ανακτήθηκε στις 1 Φεβρουαρίου 2023.
61. ↑  «Official Vinyl Singles Chart Top 40 | Official Charts Company». *www.officialcharts.com* (στα Αγγλικά). Ανακτήθηκε στις 1 Φεβρουαρίου 2023.

Βιβλιογραφία
------------

* Brackett, Nathan· Hoard, Christian (2004). *The New Rolling Stone Album Guide*. Simon & Schuster. ISBN 0-394-72107-1. That gift was there on her 1983 debut, which combined proven postdisco club tracks like "Everybody" and "Burning Up" with breakthrough pop hits "Borderline" and "Lucky Star."
* Clerk, Carol (2002). *Madonnastyle*. Omnibus Press. ISBN 0-7119-8874-9.
* Cross, Mary (2007). *Madonna: A Biography*. Greenwood Publishing Group. ISBN 0-313-33811-6.
* Fouz-Hernández, Santiago· Jarman-Ivens, Freya (2004). *Madonna's Drowned Worlds*Απαιτείται δωρεάν εγγραφή. Ashgate Publishing, Ltd. ISBN 0-7546-3372-1.
* Kellner, Douglas (1995). *Media Culture: Cultural Studies, Identity, and Politics Between the Modern and the Postmodern*. Routledge. ISBN 0-415-10570-6.
* Morton, Andrew (2002). *Madonna*. Macmillan. ISBN 0-312-98310-7.
* Rooksby, Rikky (2004). *The Complete Guide to the Music of Madonna*Απαιτείται δωρεάν εγγραφή. Omnibus Press. ISBN 0-7119-9883-3.
* Taraborrelli, J. Randy (2002). *Madonna: An Intimate Biography*. Simon & Schuster. ISBN 0-7432-2880-4.

Εξωτερικοί σύνδεσμοι
--------------------

* "Madonna - Everybody" (Official Music Video) στο YouTube
* "Madonna - Everybody" (Audio) στο YouTube
* "Madonna - Everybody" (Audio) στο Spotify
* "Madonna - Everybody" (Στίχοι του τραγουδιού)

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Μουσική
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μαντόνα |
| --- |
|  |
| 
Άλμπουμς - Σινγκλς - Καλλιτέχνες που επηρέασε - secretprojectrevolution - Voguing - Βραβεία - Ακυκλοφόρητα τραγούδια - Άλμπουμς - Φόρος Τιμής |
|  |
| Studio άλμπουμ | 
* *Madonna*
* *Like a Virgin*
* *True Blue*
* *Like a Prayer*
* *Erotica*
* *Bedtime Stories*
* *Ray of Light*
* *Music*
* *American Life*
* *Confessions on a Dance Floor*
* *Hard Candy*
* *MDNA*
* *Rebel Heart*
* *Madame X*
 |
|  |
| Compilations άλμπουμς | 
* *You Can Dance*
* *The Immaculate Collection*
* *Something to Remember*
* *GHV2*
* *Remixed & Revisited*
* *Celebration*
 |
|  |
| Live άλμπουμς | 
* *Madonna Live: The Virgin Tour*
* *Ciao Italia: Live from Italy*
* *Blond Ambition World Tour Live*
* *In Bed with Madonna*
* *The Girlie Show: Live Down Under*
* *Drowned World Tour 2001*
* *I'm Going to Tell You a Secret*
* *The Confessions Tour*
* *Sticky & Sweet Tour*
* *MDNA World Tour*
* *Rebel Heart Tour*
 |
|  |
| Soundtrack άλμπουμς | 
* *Who's That Girl*
* *I'm Breathless*
* *Evita*
 |
|  |
| Περιοδείες | 
* *The Virgin Tour*
* *Who's That Girl World Tour*
* *The Blond Ambition World Tour*
* *The Girlie Show World Tour*
* *Drowned World Tour*
* *Re-Invention World Tour*
* *Confessions Tour*
* *Sticky & Sweet Tour*
* *The MDNA Tour (Διαμάχη)*
* *Rebel Heart Tour*
* *Madame X Tour*
 |
|  |
| Ταινίες | 
* *A Certain Sacrifice*
* *Vision Quest*
* *Desperately Seeking Susan*
* *Shanghai Surprise*
* *Who's That Girl*
* *Bloodhounds of Broadway*
* *Dick Tracy*
* *Shadows and Fog*
* *A League of Their Own*
* *Body of Evidence*
* *Dangerous Game*
* *Four Rooms*
* *Girl 6*
* *Evita*
* *The Next Best Thing*
* *Swept Away*
* *Die Another Day*
* *Arthur and the Invisibles*
* *Filth and Wisdom*
* *W.E.*
 |
|  |
| Ντοκιμαντέρ | 
* *In Bed with Madonna*
* *I'm Going to Tell You a Secret*
* *I Am Because We Are*
 |
|  |
| Τηλεόραση | 
* *Η Μαντόνα στο Late Show with David Letterman*
* *Dolls and Dolls*
* *The Power of Madonna*
* *Super Bowl XLVI halftime show*
 |
|  |
| Βιβλία | 
* *Sex*
* *The English Roses*
 |
|  |
| Επιχειρήσεις | 
* *Semtex Girls*
* *Maverick*
* *Raising Malawi*
* *Hard Candy Fitness*
* *Truth or Dare by Madonna*
 |
|  |
| Σχετικά άρθρα | 
* *Γκάι Ρίτσι*
* *Σον Πεν*
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τραγούδια της Μαντόνα |
| --- |
|  |
| 
Άλμπουμς - Σινγκλς - Καλλιτέχνες που επηρέασε - Voguing - Ακυκλοφόρητα τραγούδια - |
|  |
| 1980's singles | 
* *Everybody*
* *Burning Up*
* *Holiday*
* *Lucky Star*
* *Borderline*
* *Like a Virgin*
* *Material Girl*
* *Crazy For You*
* *Angel*
* *Into The Groove*
* *Dress You Up*
* *Gambler*
* *Live to Tell*
* *Papa Don't Preach*
* *True Blue*
* *Open Your Heart*
* *La Isla Bonita*
* *Who's That Girl*
* *Causing A Commotion*
* *The Look Of Love*
* *Spotlight*
* *Like a Prayer*
* *Express Yourself*
* *Cherish*
* *Oh Father*
* *Dear Jessie*
 |
|  |
| 1990's singles | 
* *Keep It Together*
* *Vogue*
* *Hanky Panky*
* *Justify My Love*
* *Rescue Me*
* *This Used To Be My Playground*
* *Erotica*
* *Deeper and Deeper*
* *Bad Girl*
* *Fever*
* *Rain*
* *Bye Bye Baby*
* *I'll Remember*
* *Secret*
* *Take A Bow*
* *Bedtime Story*
* *Human Nature*
* *You'll See*
* *One More Change*
* *Love Don't Live Here Anymore*
* *You Must Love Me*
* *Don't Cry For Me Argentina*
* *Another Suitcase in Another Hall*
* *Frozen*
* *Ray Of Light*
* *Drowned World (Substitute for Love)*
* *The Power of Good-Bye*
* *Nothing Really Matters*
* *Beautiful Stranger*
 |
|  |
| 2000's singles | 
* *American Pie*
* *Music*
* *Don't Tell Me*
* *What It Feels Like for a Girl*
* *Die Another Day*
* *American Life*
* *Hollywood*
* *Me Against The Music*
* *Nothing Fails*
* *Love Profusion*
* *Hung Up*
* *Sorry*
* *Get Together*
* *Jump*
* *Hey You*
* *4 Minutes*
* *Give It 2 Me*
* *Miles Away*
* *Celebration*
* *Revolver*
 |
|  |
| 2010's singles | 
* *Give Me All Your Luvin'*
* *Girl Gone Wild*
* *Masterpiece*
* *Turn Up The Radio*
* *Living For Love*
* *Ghosttown*
* *Bitch I'm Madonna*
* *Medellín*
* *Crave*
* *I Rise*
 |
|  |
| Προωθητικά singles | 
* *I Want You*
* *Impressive Instant*
* *GHV2 Megamix*
* *Nobody Knows Me*
* *Superstar*
* *Future*
 |
|  |
| Άλλα τραγούδια | 
* *Sing*
* *Beat Goes On*
* *It's So Cool*
* *Gang Bang*
* *I Don't Give A*
* *I'm A Sinner*
* *Devil Pray*
* *God Control*
 |

 |